Document ID: 32014R0320

REGULAMENTUL DE PUNERE ÎN APLICARE (UE) NR. 320/2014 AL COMISIEI
din 27 martie 2014
de modificare a anexei VIII la Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 57a alineatul (7),
întrucât:
(1)
În conformitate cu articolul 57a alineatul (9) din Regulamentul (CE) nr. 73/2009, până la 31 ianuarie 2014, Croația a notificat Comisiei suprafața de teren care a fost deminată și redată utilizării pentru activități agricole în 2013. Notificarea a inclus, de asemenea, pachetul bugetar corespunzător pentru anul de solicitare 2014 și anii ulteriori. Pe baza calendarului de creșteri prevăzut la articolul 121 din Regulamentul (CE) nr. 73/2009, anexa VIII la regulamentul respectiv ar trebui să fie modificată în consecință.
(2)
Măsurile prevăzute de prezentul regulament sunt în conformitate cu avizul Comitetului de gestionare privind plățile directe,
ADOPTĂ PREZENTUL REGULAMENT:
Articolul 1
Anexa VIII la Regulamentul (CE) nr. 73/2009 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 martie 2014.

Labels: 18
5
6